લગ્નની સીઝન છે અને સાથે જ યુવાનોનો મનગમતો દિવસ વેલેન્ટાઇન ડે પણ નજીક આવી રહ્યો છે. વેલેન્ટાઇન ડે ઉજવવાની ઉત્સુક્તા પણ કંઇક વધારે જ હોય છે. ખાસ કરીને યુવતીઓ એ સ્પેશિયલ ડે મનાવવા માટે, સુંદર દેખાવા માટે અનેક પ્રકારની તૈયારીઓ કરતી હોય છે જે તમારી ફેસ વેલ્યૂમાં વધારો કરે છે. તમે ચહેરા પર શું લગાવીને તમારી ફેસવેલ્યૂ વધારો છો તે મહત્વનું નથી. જે તમારી પાસે છે, કોસ્મેટિક્સ વધારો કરે છે કે તેને અજવાળે છે. ચહેરા પરની ચમક, લિસ્સાપણું અને તાજગી માટે શરીરની આંતરિક સંભાળ રાખવી જરૂરી છે. સૌથી પહેલાં તો ત્વચાની યોગ્ય સંભાળ રાખવી ખૂબ જરૂરી છે. સુંદર દેખાવાની શરૂઆત ત્વચાની આંતરિક સંભાળથી થાય છે. અઢળક પાણી પીવાથી શરૂઆત કરીને ઓછામાં ઓછા દિવસના આઠ ગ્લાસ પીઓ. ત્વચાને નિયમિતરૂપે ઘસવાથી મૃત કોશો દૂર થઇ જાય. જેથી નવું ભીનાશવાળું સ્તર સારી રીતે આવે. ત્વચાને કોમળતાથી ઘસવા પર ધ્યાન રાખવું. પછી ત્વચા તમે ત્યાં સુધી ન ઘસો કે ત્વચા લાલ થઇ જાય. પ્રોટીન, વિટામીન એ, બી 1, બી 2 થી ભરપૂર શાકભાજી અને ફળો ખાઓ. તમારા ખોરાકમાં ડેરી પ્રોડક્ટ્સ, કઠોળ, અને લીલાં શાકભાજીનો સમાવેશ કરો. ત્વચાને આખો દિવસ સ્નિગ્ધ અને સુંવાળી દેખાવા માટે સંતુલિત ખોરાકની જરૂર છે. તમારા શરીરમાં આખો દિવસ જરૂરી માત્રામાં પ્રવાહી બની રહે તેને ધ્યાનમાં રાખીને પાણી પીવું જોઇએ.